ITD แกร่งกว่าตลาด ชู Backlog 2.5 แสนลบ. รองรับรายได้ยาว 3-5 ปี
ITD แกร่งกว่าตลาด ณ เวลา 11.06 น. ราคาทรงตัวอยู่ที่ 8.25 บ. สูงสุดที่ 8.35 บ. ต่ำสุดที่ 8.20 บ. มูลค่าซื้อขายที่ 229.66 ลบ. โดยบริษัทมี Backlog ราว 2.5 แสนลบ. ซึ่งสามารถรองรับรายได้ได้ 3-5 ปี ขณะที่รฟท. จะเริ่มมีการขายซองประมูลรถไฟฟ้ารางคู่ในเดือนก.ค.นี้ บล.กสิกรไทย ให้ราคาเป้าหมาย 9.10 บ.
12 มิ.ย. 2558

ผู้สื่อข่าวรายงานว่า ราคาหุ้นบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 11.06น. ราคาทรงตัวอยู่ที่ 8.25 บาท สูงสุดที่ 8.35 บาท ต่ำสุดที่ 8.20 บาท มูลค่าซื้อขายที่ 229.66 ล้านบาท ขณะที่ดัชนีตลาดหุ้นไทยโดยรวมลบ 0.24%

บล.กสิกรไทย ระบุในบทวิเคราะห์ (12 มิ.ย.) เก็งถูกนำเข้าคำนวณ SET50 ขณะที่ปัจจุบัน ITD มี Backlog ที่ประมาณ 2.5 แสนล้านบาท ซึ่งสามารถรองรับรายได้ได้ 3-5 ปี ขณะที่ตามแผนของรฟท. จะเริ่มมีการขายซองประมูลรถไฟฟ้ารางคู่ในเดือนก.ค.นี้ อีกทั้งเริ่มเห็นความชัดเจนของโครงการประมูลต่างออกมาจากทางภาครัฐฯ แล้ว
ขณะที่หุ้นกลุ่มรับเหมาก่อสร้างมีการปรับตัวแข็งแกร่งกว่าตลาด นับตั้งแต่การฟื้นตัวของดัชนี SET ในช่วงกลางเดือนพ.ค. 58 ที่ผ่านมา ทั้งนี้ให้เป็นหุ้นแนะนำ ให้ราคาเหมาะสมทางพื้นฐาน ITD ที่ 9.10 บาท เป้าหมายทางกลยุทธ์ระยะสั้นที่ 9 บาท ตัดขาดทุนที่ 7.80 บาท
ด้านเทคนิคบจ.ออสสิริส ฟิวเจอร์ส ระบุในบทวิเคราะห์ (12 มิ.ย.) ITD Trading Long / ถือLong แบ่งกำไรให้แนวรับ 8.15/8 บาท แนวต้าน 8.35/8.4 บาท มอบตัวหากหลุด 7.70